হোসে এমিলিও পাচেকো
হোসে এমিলিও পাচেকো (স্পেনীয়: José Emilio Pacheco Berny) (৩০ জুন, ১৯৩৯ - ২৬ জানুয়ারি, ২০১৪) হচ্ছেন মেক্সিকোর তরুণ প্রজন্মের শীর্ষসারির কবি, উপন্যাসিক, নাট্যকার, ছোটগল্পকার, অনুবাদক ও প্রাবন্ধিক। তাকে বিশ শতকের দ্বিতীয়ার্ধের মেক্সিকোর কবিদের মধ্যে একজন প্রধান কবিরুপে বিবেচনা করা হয়। বার্লিন আন্তর্জাতিক সাহিত্য উৎসব তাকে সমসাময়িক লাতিন আমেরিকান গুরুত্বপূর্ণতম সাহিত্যিকদের ভেতরে অন্যতম হিসেবে প্রশংসা করেছে। ২০০৯ সালে তিনি তার সাহিত্যিক অবদানের জন্য Cervantes Prize পুরস্কার লাভ করেন। বহুমুখী প্রতিভাধর এই কবি আমেরিকা, ইংল্যান্ড এবং কানাডার নানা বিশ্ববিদ্যালয়ে অধ্যাপনা করেছেন। তার প্রথমদিকের কবিতায় চলচ্চিত্র চিন্তার ছাপ, পরবর্তী কবিতায় ভাবুক গদ্যের গুণাবলি পুনরুদ্ধারের প্রয়াস রয়েছে। তিনি ৭৪ বছর বয়সে ২০১৪ সালে কার্ডিয়াক রোগে আক্রান্ত হয়ে মৃত্যুবরণ করেন।